Kuldar Leis	Teie: 26.03.2026 nr 4-6/59/13-5	
Kliimaministeerium	
	
 	Meie: 26.05.2026 nr 1-12/106 - 5	

	

	
Pelguranna trammitee projekt eelnõustamisele		

Austatud Kuldar Leis	

Täname Teid 26.03.2026 kirja nr 4-6/59/13-5 eest, milles palute muuhulgas esitada Pelguranna uue trammiliini lahenduse. 
Projekteerimise töövõtuleping TKA364 Pelguranna trammitee ehitusprojekti koostamiseks sõlmiti 10.09.2025.
Muuhulgas on töövõtja ülesandeks koostada ERF toetuse taotluse juurde kuuluvad kohustuslikud dokumendid, sh tasuvus- ja teostatavusanalüüs; keskkonnamõjude eelhinnang; kliimakindluse tagamise analüüs; kinnitus, et projekt on kooskõlas „ei kahjusta oluliselt” põhimõttega ning selle põhimõtte arvestamise analüüs; kinnitus, et projekt on kooskõlas kvaliteetse ruumi ja „Uue Euroopa Bauhausi” põhimõtetega ning lühike vabas vormis kokkuvõte, kuidas „Uue Euroopa Bauhausi” põhimõtetega on arvestatud. 
Vastavalt kinnitatud säästva liikuvuse investeeringute kavale on Pelguranna trammitee toetuse taotluse esitamise hilisem tähtaeg 30.09.2026. Eelpool loetletud taotluse kohustuslikud lisa- dokumendid esitab töövõtja hiljemalt 15.09.2026. Oleme siiski ise koostanud „Ei kahjusta oluliselt“ analüüsi ning lisame selle investeeringu kirjelduse juurde.
Viitate oma kirjas Landverki 2024.a. eksperthinnangule ja selles toodud kitsaskohtadele. Kinnitame, et projekteerija on teadlik nimetatud hinnangust ja projekteerimise käigus pööratakse lahendust vajavatele küsimustele piisavalt tähelepanu. Liiklejatele turvalise projektlahenduse tagamiseks tellib Tallinna Liikuvusamet enne ehitusloa taotlemist projektile liiklusohutus auditi, mille läbi saame kinnituse, et kitsaskohti enam ei ole projektis. Parema integreerituse saavutamiseks olemasoleva tänava ruumi ja Putukaväilaga oleme projekti kaasanud maastikuarhitekti.
Nagu märkisime oma 02.03.2026 kirjas nr 1-12/106 – 2 on käesoleval trassil olulised eelised võrreldes Puhangu tänava kaudu Pelguranda kulgeva trassiga. Täpsustame neid siinkohal:
•	Putukaväila trassil on vähem liiklusohtlikke konflikte. Ära jäävad konflikti kohad Puhangu tänavale pööramisega, ristumisel Pelguranna tänavaga ning tagasipöörde koht aktiivse kasutusega puhkealal.
•	Pole vaja ületada 2m läbimõõduga reoveekollektorit Pelguranna tänaval. Antud kollektori turvalisuse tagamine oleks olnud kõige suurem tehniline väljakutse projekti juures.
•	Puhangu tn trassile oli märkimisväärne kohale elanike vastuseis. Kuigi teatud määral on igal objektil nii pooldajaid kui vastaseid, siis Puhangu tänava trassi projekteerimistingimustele saime rekordarvu negatiivset tagasisidet nii kirjalikult kui ka avalikul arutelul.
•	Putukaväila trass on oluliselt odavam. Hindame, et maksumuse erinevus on 5-7 MEUR Puhangu tn trass oleks eeldanud tänavaruumi ümberehitust, reoveekollektori ületuse turvaliseks tegemist ning pikemas ulatuses mürasummutavate tehnoloogiate kasutamist. Putukaväila trass kulgeb haljasalal, kus tänavaruumiga seotud kulusid ei ole.
•	Putukaväila trassi lõpp-peatus on lähemal Pelgulinna riigigümnaasiumile ja Ehte humanitaargümnaasiumile.
•	Lüheneb ehituse aeg. Täpsemalt öeldes väheneb nii ehituse planeeritud aeg kui ka riskid ehituse venimiseks. Arvestades, et Te rõhutasite just rahastuse kasutamise suurt ajasurvet, on Putukaväila trassil objekti ellu  viimine tervikuna kiirem, hoolimata sellest, et projekteerimise protsessis on olnud kolmekuuline pikenemine.

	
Lugupidamisega	

	
	
(allkirjastatud digitaalselt)	
Peeter Raudsepp	
linnapea

	
Lisa:	Investeeringu kirjeldus koos lisadega	
	
Koopia:	Riigi Tugiteenuste Keskus	

 	

Eret Hiiemäe
640 4311 eret.hiiemae@tallinnlv.ee